Марио Флориан
И бог ще те възнагради

Превод от испански: Александър Муратов, Атанас Далчев, 1968

chitanka.info

Сполай ти, Рубен, винаги си спомням

с затрогнато сърце и глас сподавен

за шапката омазнена и стара,

за просека по-скоро годна,

която вий ми подарихте щедро,

когато ме видяхте тъй без нищо,

като последен сиромах. Опечали те

вида ми жалък, мойта външност

почти оголена. Сърцето твое

поиска да въздъхне. Ти, приятелю поете,

ми даде своята мизерна шапка!

Отпърво аз се погнусих; от мене

се погнуси и тя; но със петна покрита,

ми стана мила: бяхме като братя

и заедно със Йов, многострадални братя,

добри и мълчаливи…

Рубен:

дъжда от мойто чело тя прогони,

запази ме от неговите удари и стана

едничка моя стряха, почна даже

доверие да има в моите въшки!

Почувствувах я като майка в мойта мъка!

Така живяхме, болката ведно надвили.

Издъхна вече тя. И аз ти казвах,

тъй както перуанските бедняци казват:

„Закрилниче, да ти плати за нея господ.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.